# Бергамот

### от Уикипедия, свободната енциклопедия

Цитрусов плод Бергамот (Citrus aurantium подвид: bergamia): Бергамот е малък цитрусов плод, с крушовидна форма. Счита се, че е кръстоска между лимон и грейпфрут.

Няма единно мнение за произхода на бергамота, според някои източници той се е появил за пръв път в Калабрия през 18 в., а според други бергамотът е бил познат още в Древен Египет. Плодът расте на малки дървета, които носят същото име. Дървото цъфти през месец април, а плодовете му се събират от ноември до март.

Основен производител на бергамот е италианската област Калабрия, 90% от световното производство се пада на Калабрия. Поради това, че е характерен продукт за тази област, той дори се е превърнал в неин символ, както и в символ на града Реджо Калабрия. Освен в Италия, Бергамот се отглежда и в Бряг на Слоновата кост, в Аржентина, в Бразилия, но най-ароматен е именно този, който расте в Калабрия.

Плодът е кисел, а от неговата ароматна обвивка се извлича масло, което се използва за производството на чай Ърл Грей. Есенцията от бергамот е основна съставка в много парфюми, тя се използва в аромотерапията за лечение на депресивни състояния и в сладкарството. Широко известно е, че маслото има слабително действие, както и че то стимулира растежа на косата. Плодът бергамот няма общо с цветето със същото име, чийто произход е Северна Америка.

Взето от „http://bg.wikipedia.org../../../%D0%B1/%D0%B5/%D1%80/%D0%91%D0%B5%D1%80%D0%B3%D0%B0%D0%BC%D0%BE%D1%82.html“.

Категории: Плодове

##### Views

- Статия
- Беседа
- Текуща версия

##### Търсене

##### На други езици

- Deutsch
- Ελληνικά
- English
- Español
- Eesti
- Suomi
- Français
- עברית
- Italiano
- Nederlands
- ‪Norsk (bokmål)‬
- Polski
- Svenska